text: хафса бинт омар әл-құрайши (араб. حفصة بنت عمر بن الخطاب‎; 602, мекке 661, медине) мұхаммед пайғамбардың әйелдердің бірі, мұсылман әлеміндегі құрметті ана. хафса бинт омар омар ибн әл-хаттабтың қызы еді. ол шамамен мұхаммед пайғамбардың пайғамбарлығы басталғанға дейін бес жыл қалғанда дүниеге келді. исламды әкесімен бірге меккеде қабылдады. қуғындардан қашып хафса күйеуі хунайс ибн хухайфпен бірге алғашында эфиопияға кейін, мединеге көшіп кетті. хунайс бадр мен ухудтағы шайқасқа қатысты. хунайс ухудтағы шайқаста ауыр жарақаттанып, қайтыс болды. хафса жесір болып қалғаннан кейін, оның әкесі омар оны усман ибн аффанға, кейін абу бакр ас-сыддыққа күйеге бергісі келді. алайда екеуінен де жауап алмағаннан кейін, омар мұхаммед пайғамбарға барды, оған мұхаммед пайғамбар өзі хафсаға үйленетінің айтып, қызы үмм күлсімді усманға үйлендіретінің жеткізеді. мұхаммед пайғамбар мен хафсаның некесі хиджраның жылында қиылады. бұл кезде мұхаммед пайғамбар айша мен саудаға үйленген болатын. хафса өзінің құдайшылығымен ерекшеленетін. ол көп уақытын аллаға сиынумен өткізіп, сонымен қатар ер мінезімен ерекшеленетін. хафса тапсырған 60 хадис белгілі. сондай-ақ халиф абу бакр жинаған құранның алғашқы түпнұсқасын сақтап жүрген, ал кейін халиф усманның өтініші бойынша, оған беріліп, көбейтілген. хафса 60 жасында мединеде дүниеден өткен.